Source: http://www.tilegrafima.gr/theseis-ergasias/oaed-entos-kalokairiou-anamenontai-3-nea-programmata/
Timestamp: 2017-11-23 07:24:37+00:00
Document Index: 4872383

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Εντός καλοκαιριού αναμένονται 3 νέα προγράμματα - Τηλεγράφημα
ΟΑΕΔ: Εντός καλοκαιριού αναμένονται 3 νέα προγράμματα
 Τελευταία ενημέρωση: 04-07-2017 | 13:44:29 - Πρώτη δημοσίευση: 28-06-2017 | 13:08:46
ΟΑΕΔ ΠΡΟΣΛΗΨΕΙΣ: Τρία νέα πακέτα θέσεων αναμένεται να τρέξουν μέσα στο καλοκαίρι από τον ΟΑΕΔ (oaed.gr) με την δημοσίευση του πρώτου πακέτου από τις συνολικά 15.882 θέσεις να θεωρείται δεδομένο ότι θα δημοσιευτεί τις αμέσως επόμενες ημέρες.
NEWS: Πρόκειται για 3.500 θέσεις σε 17 δήμους-θύλακες υψηλής ανεργίας. Αμέσως μετά θα βγει και το δεύτερο πρόγραμμα, που θα αφορά στην πρόσληψη 10.500 μακροχρόνια ανέργων, ηλικίας 55-67 ετών. Τέλος, μέσα στον Ιούλιο θα ανακοινωθεί νέο πρόγραμμα κοινωφελούς εργασίας για 1.882 θέσεις σε δήμους και hotspots.
3.500 σε 17 δήμους
Από μέρα σε μέρα αναμένεται να ξεκινήσει το νέο πρόγραμμα κοινωφελούς εργασίας σε 17 δήμους-θύλακες υψηλής ανεργίας για 3.500 άτομα, όπως ανακοίνωσε η διοικήτρια του ΟΑΕΔ, Μ. Καραμεσίνη. Οι άνεργοι που θα συμμετέχουν θα απασχοληθούν στην υλοποίηση έργων τα οποία θα αφορούν στη βελτίωση της καθημερινής ζωής των κατοίκων των τοπικών κοινωνιών. Οι ωφελούμενοι θα εργάζονται στη θέση απασχόλησης για την οποία έχουν επιλεγεί και μία ημέρα της εβδομάδας θα συμμετέχουν σε προγράμματα κατάρτισης.
Οι ωφελούμενοι θα πρέπει να είναι εγγεγραμμένοι άνεργοι στα μητρώα ανέργων του ΟΑΕΔ και να ανήκουν σε μία τουλάχιστον από τις παρακάτω κατηγορίες: εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ, εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς, εγγεγραμμένοι μακροχρόνια άνεργοι στα μητρώα ανέργων του ΟΑΕΔ, άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ, για την κάλυψη θέσεων με βάση τα τυπικά προσόντα, εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών και εγγεγραμμένοι στα μητρώα ανέργων ΑμεΑ του ΟΑΕΔ. Να σημειωθεί ότι ποσοστό 15% των θέσεων θα καλυφθεί από ΑμεΑ, με βάση την ισχύουσα νομοθεσία, μεταφέρει η εφημερίδα Ελεύθερος Τύπος.
10.500 άνω των 55 ετών
Διαβάστε επίσης: ΟΑΕΔ- Κοινωφελής εργασία: Τι ισχύει για τις 14.000 προσλήψεις σε Δήμους
1.882 σε δήμους και hotspots
Σε δήμους και hotspots θα γίνουν 1.882 προσλήψεις για χρονικό διάστημα συνολικά οκτώ (8) μηνών, εκ των οποίων οι πέντε (5) μήνες θα συγχρηματοδοτηθούν και οι τρεις (3) θα καλυφθούν από πόρους του προϋπολογισμού του ΟΑΕΔ (άρθρο 70, Ν. 4370/2016). Προκειμένου δε να δοθούν οικονομικά κίνητρα στους ωφελουμένους του Προγράμματος Κοινωφελούς Χαρακτήρα, για να μετακινηθούν από την περιοχή της μόνιμης κατοικίας τους προς τα κέντρα παροχής υπηρεσιών Α’ υποδοχής προσφύγων και μεταναστών (hotspots), προβλέπεται Επίδομα Μετεγκατάστασης ωφελουμένων στο πλαίσιο της συγκεκριμένης δράσης. Το ύψος, ο τρόπος καταβολής και τα σχετικά απαραίτητα δικαιολογητικά για την καταβολή τού ως άνω επιδόματος θα προσδιορίζονται στις εκάστοτε Δημόσιες Προσκλήσεις του ΟΑΕΔ.
Από 11/7 οι αιτήσεις για 63 μόνιμους στο υπ. Ναυτιλίας
Το ΑΣΕΠ προκηρύσσει την πλήρωση με σειρά προτεραιότητας εξήντα τριών (63) συνολικά θέσεων τακτικού προσωπικού και προσωπικού ιδιωτικού δικαίου αορίστου χρόνου Πανεπιστημιακής, Τεχνολογικής και Δευτεροβάθμιας Εκπαίδευσης στο υπουργείο Ναυτιλίας και Νησιωτικής Πολιτικής (Κεντρική Υπηρεσία) και στα Νομικά Πρόσωπα αυτού (Λιμενικό Ταμείο Ν. Φθιώτιδας, Λιμενικό Ταμείο Ν. Φωκίδας, Οίκος Ναύτου, Οργανισμός Λιμένος Βόλου Α.Ε., Οργανισμός Λιμένος Ηρακλείου Α.Ε., Οργανισμός Λιμένα Καβάλας Α.Ε.), στη Ρυθμιστική Αρχή Λιμένων, στο Τεχνικό Επιμελητήριο Ελλάδας και στην Ανώνυμο Εταιρεία Διώρυγος Κορίνθου – ΑΕΔΙΚ Α.Ε. (υπ. Οικονομικών). Οι υποψήφιοι, οι οποίοι κατέχουν τα γενικά και απαιτούμενα προσόντα των προκηρυσσόμενων θέσεων, πρέπει να συμπληρώσουν και να υποβάλουν αίτηση συμμετοχής στο ΑΣΕΠ, αποκλειστικά μέσω του διαδικτυακού του τόπου (www.asep.gr). Η προθεσμία υποβολής των ηλεκτρονικών αιτήσεων συμμετοχής στη διαδικασία αρχίζει στις 11 Ιουλίου 2017 ημέρα Τρίτη και λήγει στις 26 Ιουλίου 2017, ημέρα Τετάρτη και ώρα 14:00. Το εμπρόθεσμο της ταχυδρομικής αποστολής αυτών κρίνεται με βάση την ημερομηνία της ταχυδρομικής σήμανσης.
www.oaed.gr Μαρία Καραμεσίνη ΝΕΑ ΟΑΕΔ ΟΑΕΔ 2017 ΟΑΕΔ ΕΙΔΗΣΕΙΣ ΟΑΕΔ ΘΕΣΕΙΣ ΕΡΓΑΣΙΑΣ ΟΑΕΔ νέες προσλήψεις ΟΑΕΔ ΠΡΟΓΡΑΜΜΑΤΑ 2017-06-28
ΟΑΕΔ: Σε εξέλιξη οι αιτήσεις για τις 1.459 θέσεις εργασίας
ΟΑΕΔ: Αυτοί είναι οι οριστικοί πίνακες αξιολόγησης για Εκπαιδευτικούς στα ΙΕΚ
ΟΑΕΔ: Δείτε τους οριστικούς πίνακες αξιολόγησης για Εκπαιδευτικούς στα ΙΕΚ
ΟΑΕΔ: Αναρτήθηκαν οι οριστικοί πίνακες αξιολόγησης για Εκπαιδευτικούς στα ΙΕΚ
Oaed.gr: Ποιες θέσεις ανοίγουν σε ΟΤΑ και Δημόσιο
Ετικέτες: www.oaed.gr Μαρία Καραμεσίνη ΝΕΑ ΟΑΕΔ ΟΑΕΔ 2017 ΟΑΕΔ ΕΙΔΗΣΕΙΣ ΟΑΕΔ ΘΕΣΕΙΣ ΕΡΓΑΣΙΑΣ ΟΑΕΔ νέες προσλήψεις ΟΑΕΔ ΠΡΟΓΡΑΜΜΑΤΑ
Προηγούμενο: Φτιάξτε fusilli με λουκάνικο
Επόμενο: Δράμα: Λύθηκε το μυστήριο τριπλής διάρρηξης
ΟΑΕΔ- Κοινωφελής Εργασία: Χιλιάδες θέσεις σε 34 δήμους της χώρας